钦定古今图书集成/明伦汇编/皇极典/第210卷 > 宋
## 钦定古今图书集成/明伦汇编/皇极典/第210卷 > 宋

### 太祖受周禅即皇帝位改周显德七年为建隆元年〈共三年〉

按《宋史太祖本纪》，“周显德六年，恭帝即位。七年春，恭
帝禅位于太祖，太祖即皇帝位。建隆元年春正月乙
巳，大赦，改元。”

建隆四年改为“乾德元年。”〈共五年〉

按《宋史太祖本纪》：“乾德元年十一月甲子，有事于南
郊，大赦，改元乾德。”

### 乾德六年改为开宝元年〈共九年〉

按：《宋史太祖本纪》，“开宝元年十一月癸卯，日南至，有
事南郊，改元开宝，大赦。”

====开宝九年十月太宗即位改为太平兴国元年〈共八年〉按宋史太宗本纪开宝九年冬十月癸丑即皇帝位====十二月甲寅，御含元殿受朝乐，县而不作，大赦。改是
岁为“太平兴国元年。”

### 太宗太平兴国九年改为雍熙年〈共四年〉

按《宋史太宗本纪》：“雍熙元年十一月丁巳，祀天地于
圜丘，大赦，改元，中外文武官进秩有差。”

### 雍熙五年改为端拱元年〈共二年〉

按《宋史太宗本纪》：“端拱元年春正月乙亥，御丹凤楼，
大赦，改元。”

### 端拱三年改为淳化元年〈共五年〉

按《宋史太宗本纪》，“淳化元年春正月戊寅朔，减京畿
系囚流罪以下一等，改元，内外文武官并加勋阶爵
邑。”

### 淳化六年改为至道元年〈共三年〉

按：《宋史太宗本纪》：“至道元年正月戊申朔，改元，赦京
畿系囚，流罪以下递降一等，杖罪释之。”

### 至道三年二月真宗即位改明年为咸平元年〈共六年〉按宋史真宗本纪至道三年二月即皇帝位咸平元年春正月辛酉诏改元

### 真宗咸平七年改为景德元年〈共四年〉

按：《宋史真宗本纪》：“景德元年春正月丙戌朔，大赦，改
元。”

### 景德五年改为大中祥符元年〈共九年〉

按《宋史真宗本纪》：“大中祥符元年春正月乙丑，有黄
帛曳左承天门南鸱瓦上，守门卒涂荣告有司以闻。
上召群臣拜迎于朝元殿，启封号称天书。丁卯，紫云
见，如龙凤覆宫殿。戊辰，大赦，改元，群臣加恩，赐京师
酺。”

### 大中祥符十年改为天禧元年〈共五年〉

按：《宋史真宗本纪》：“天禧元年春正月辛丑朔，改元。”

### 天禧六年改为乾兴元年〈一年〉

按：《宋史真宗本纪》：“乾兴元年春正月辛未朔，改元。”

### 乾兴元年二月仁宗即位改明年为天圣元年〈共九年〉按宋史仁宗本纪乾兴元年二月戊午即皇帝位天圣元年春正月丙寅朔改元

### 仁宗天圣十年改为明道元年〈共二年〉

按《宋史仁宗本纪》：“明道元年十一月甲戌，以修内成，
恭谢天地于大安殿，谒太庙，大赦，改元，百官进秩，优
赏诸军。”

### 明道二年改明年为景祐元年〈共四年〉

按：《宋史仁宗本纪》：明道二年十二月“丁巳，诏明年改
元景祐。”

### 景祐五年改为宝元元年〈共二年〉

按：《宋史仁宗本纪》：“宝元元年十一月，祀天地于圜丘，
大赦，改元。”

### 宝元三年改为康定元年〈一年〉

按：《宋史仁宗本纪》：“康定元年二月丙午，改元。”

### 康定二年改为庆历元年〈共八年〉

按《宋史仁宗本纪》：“庆历元年十一月丙寅，祀天地于
圜丘，大赦，改元。”

### 庆历八年改明年为皇祐元年〈共五年〉

按《宋史仁宗本纪》：庆历八年十二月“乙丑朔，以霖雨
为灾，颁德音，改明年元皇祐。”

### 皇祐六年改为至和元年〈共二年〉

按：《宋史仁宗本纪》：“至和元年三月乙亥，太史言日当
食，四月朔，庚辰，下德音，改元。”

### 至和三年改为嘉祐元年〈共八年〉

按《宋史仁宗本纪》：“嘉祐元年秋七月，彗出紫微垣，长
丈馀。八月癸亥夕，彗灭。九月辛卯，恭谢天地于大庆
殿，大赦改元，加恩百官。”

### 嘉祐八年夏四月英宗即位改明年为治平元年〈共四年〉

按《宋史英宗本纪》，“嘉祐八年夏四月壬辰朔，帝嗣皇
帝位”，“治平元年春正月丁酉朔，改元。”

### 英宗治平四年正月神宗即位改明年为熙宁元年〈共十年〉

按：《宋史神宗本纪》，“治平四年正月丁巳，即皇帝位。熙
宁元年春正月，诏改元。”

### 神宗熙宁十年改明年为元丰元年〈共八年〉

按：《宋史神宗本纪》：熙宁十年十二月“壬午，诏改明年
为元丰。”

### 元丰八年三月哲宗即位改明年为元祐元年〈共八年〉按宋史哲宗本纪元丰八年三月戊戌即皇帝位元祐元年春正月庚寅朔改元

### 哲宗元祐九年改为绍圣元年〈共四年〉

按：《宋史哲宗本纪》：“绍圣元年夏四月癸丑，改元。”

### 绍圣五年改为元符元年〈共三年〉

按：《宋史哲宗本纪》：“元符元年六月戊寅朔，改元。”

### 元符三年正月徽宗即位改明年为建中靖国元年〈一年〉

按《宋史徽宗本纪》：“元符三年正月己卯，即皇帝位，十
一月庚午，诏改明年元建中靖国

### 徽宗建中靖国元年改明年为崇宁元年〈共五年〉

按：《宋史徽宗本纪》，“建中靖国元年十一月庚辰，改明
年元崇宁。”

### 崇宁五年改明年为大观元年〈共四年〉

按：《宋史徽宗本纪》：“崇宁五年六月壬寅，诏改明年元
大观。”

### 大观四年改明年为政和元年〈共七年〉

按：《宋史徽宗本纪》：“大观四年十一月丁卯，祀昊天上
帝于圜丘，大赦天下，改明年元政和。”

### 政和八年改为重和元年〈一年〉

按：《宋史徽宗本纪》：“重和元年十一月朔，改元，大赦天
下。”

### 重和二年改为宣和元年〈共七年〉

按：《宋史徽宗本纪》：“宣和元年二月庚辰，改元。”

### 宣和七年十二月钦宗即位改明年为靖康元年〈共二年〉

按：《宋史钦宗本纪》：宣和七年十二月“辛酉，即皇帝位，
丙寅，诏改元靖康。元年春正月丁卯，受群臣朝贺。”

### 靖康二年五月高宗即位改为建炎元年〈共四年〉

按《宋史高宗本纪》：靖康元年“春正月，金人犯京师。”建
炎元年“夏四月，钦宗北迁。五月庚寅朔，帝即位，改元
建炎。”

### 高宗建炎五年改为绍兴元年〈共三十二年〉

按：《宋史高宗本纪》：“绍兴元年春正月己亥，下诏改元，
释流以下囚。”

### 绍兴三十二年五月孝宗即位改明年为隆兴元年〈其二年〉

按：《宋史孝宗本纪》：“绍兴三十二年五月即皇帝位，十
二月戊申，诏改明年为隆兴元年。”

### 孝宗隆兴三年改为乾道元年〈共九年〉

按《宋史孝宗本纪》：“乾道元年春正月辛酉朔，合祀天
地于圜丘，大赦，改元。”

### 乾道九年改明年为淳熙元年〈共十六年〉

按：《宋史孝宗本纪》：“乾道九年十一月戊戌，合祀天地
于圜丘，大赦，改明年为淳熙元年。”

### 淳熙十六年光宗即位改明年为绍熙元年〈共五年〉按宋史光宗本纪淳熙十六年正月孝宗禅位于帝十一月庚午诏改明年为绍熙元年

### 光宗绍熙五年七月宁宗即位改明年为庆元元年〈共六年〉

按：《宋史宁宗本纪》：“绍熙五年七月，帝受内禅，即皇帝
位，冬十月壬午，诏改明年为庆元元年。”

### 宁宗庆元六年改明年为嘉泰元年〈共四年〉

按：《宋史宁宗本纪》：庆元六年十二月“癸卯，诏改明年
为嘉泰元年。”

### 嘉泰四年改明年为开禧元年〈共三年〉

按：《宋史宁宗本纪》：“嘉泰四年十二月己亥，诏改明年
为开禧元年。”

### 开禧三年改明年为嘉定元年〈共十七年〉

按：《宋史宁宗本纪》：开禧三年十二月“丁卯，诏改明年
为嘉定元年。”

### 嘉定十七年八月理宗即位改明年为宝庆元年〈共三年〉

按：《宋史理宗本纪》，“嘉定十七年八月嗣皇帝位，十一
月丁亥，诏改明年为宝庆元年。”

### 理宗宝庆三年改明年为绍定元年〈共六年〉

按：《宋史理宗本纪》，宝庆三年十一月“辛巳，日南至，大
赦。”改明年为绍定元年。

### 绍定六年改明年为端平元年〈共三年〉

按：《宋史理宗本纪》：绍定六年十一月“丙午，诏改明年
为端平元年。”

### 端平三年改明年为嘉熙元年〈共四年〉

按：《宋史理宗本纪》：端平三年十二月“壬寅，诏改明年
为嘉熙元年。”

### 嘉熙四年改明年为淳祐元年〈共十二年〉

按：《宋史理宗本纪》，“嘉熙四年冬十月癸巳，诏改明年
为淳祐元年。”

### 淳祐十二年改明年为宝祐元年〈共六年〉

按：《宋史理宗本纪》，淳祐十二年八月“辛巳，诏改明年
为宝祐元年。”

### 宝祐六年改明年为开庆元年〈一年〉

按：《宋史理宗本纪》，宝祐六年十二月“戊寅，诏改来年
为开庆元年。”

### 开庆元年改明年为景定元年〈共五年〉

按：《宋史理宗本纪》，开庆元年十二月“辛亥，诏改来年
为景定元年。”

### 景定五年十月度宗即位十二月改明年为咸淳元年〈共十年〉

按：《宋史度宗本纪》：“景定五年十月丁卯，即皇帝位。十
二月辛丑，诏改明年为咸淳元年。”

====度宗咸淳十年七月瀛国公即位冬十月改明年为====德祐元年。〈共二年〉

按：《宋史瀛国公本纪》：“咸淳十年七月即皇帝位，冬十
月甲子，诏以明年为德祐元年。”

### 瀛国公德祐二年建国公即位于福州改为景炎元年〈共三年〉

按《宋史瀛国公本纪》：“二王者，度宗庶子也，长建国公
昰，德祐二年五月乙未朔，陈宜中等立昰于福州，以
为宋主，改元景炎。”

### 建国公景炎三年卫王即位于𥐻州改为祥兴元年〈共二年〉

按《宋史瀛国公本纪》：“建国公昰殂于𥐻州，众又立卫
王昺为主，改元祥兴。”